CELEX: 31985R0226
Language: el
Date: 1985-01-29 00:00:00
Title: Κανονισμός (ΕΟΚ) αριθ. 226/85 του Συμβουλίου της 29ης Ιανουαρίου 1985 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης

Avis juridique important

|

31985R0226

Κανονισμός (ΕΟΚ) αριθ. 226/85 του Συμβουλίου της 29ης Ιανουαρίου 1985 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης  

Επίσημη Εφημερίδα αριθ. L 026 της 31/01/1985 σ. 0001 - 0001 Φινλανδική ειδική έκδοση: Κεφάλαιο 11 τόμος 11 σ. 0169  Ισπανική ειδική έκδοση: Κεφάλαιο 11 τόμος 21 σ. 0177  Σουηδική ειδική έκδοση: Κεφάλαιο 11 τόμος 11 σ. 0169  Πορτογαλική ειδική έκδοση : Κεφάλαιο 11 τόμος 21 σ. 0177 

***** ΚΑΝΟΝΙΣΜΟΣ (ΕΟΚ) αριθ. 226/85 ΤΟΥ ΣΥΜΒΟΥΛΙΟΥ  της 29ης Ιανουαρίου 1985  για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας ότι, για να πετύχει τους στόχους της στον τομέα των εξωτερικών οικονομικών σχέσεων, η Ευρωπαϊκή Οικονομική Κοινότητα πρέπει να εγκρίνει τη συμφωνία συνεργασίας με τη Αραβική Δημοκρατία της Υεμένης· ότι ορισμένες μορφές οικονομικής συνεργασίας που προβλέπει η συμφωνία ξεπερνούν τα όρια των δυνατοτήτων δράσης που καθόρισε η κοινή εμπορική πολιτική,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Υεμένης εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 7 της συμφωνίας (3).  Άρθρο 3  Στα πλαίσια της Μεικτής Επιτροπής που προβλέπει το άρθρο 5 της συμφωνίας, η Κοινότητα εκπροσωπείται από την Επιτροπή, με την οποία συμπαρίστανται οι αντιπρόσωποι των κρατών μελών.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιανουαρίου 1985.  Για το Συμβούλιο  Ο Πρόεδρος  G. ANDREOTTI  (1) ΕΕ αριθ. C 258 της 26. 9. 1984, σ. 4.  (2) ΕΕ αριθ. C 12 της 14. 1. 1985.  (3) Η ημερομηνία ενάρξεως ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.